Bestsellerul care a zguduit Italia. \n Lumea pe dos isi propune sa expuna, intr-o maniera provocatoare, starea de spirit a tuturor celor care, asemenea mie, percep in evenimentele cotidiene o tendinta generala disonanta si deranjanta, ce se abate considerabil de la normele de bun-simt, logica si rationalitate. Si ce este ciudat in asta? veti spune. Se intampla tuturor, si se intampla frecvent! Insa particularitatea anormala consta in faptul ca acest sentiment neplacut de inadecvare nu se limiteaza doar la evenimente izolate sau intamplari cu impact restrans din viata noastra. El patrunde adanc in intreaga noastra existenta, facandu-ne sa ne simtim nepotriviti, neadecvati si chiar anacronici. Ne simtim ca niste extraterestri care ratacesc in prezent, avand impresia ca nu avem puterea de a influenta realitatea cotidiana, ca traim intr-un mediu guvernat de obiceiuri, legi si principii complet diferite de cele cu care eram familiarizati. Este suficient sa deschidem acea incuietoare cu cinci sisteme de siguranta, pe care o minoritate de infractori ne-a constrans sa o instalam la usa casei noastre, pentru a ne aventura intr-un oras, in care o alta minoritate de grafittisti necivilizati deterioreaza peretii si monumentele. In acelasi timp, ne rugam sa nu ne intersectam cu manifestatia unei alte minoritati care, in incercarea de a combate o presupusa apocalipsa climatica si masurile deja stabilite si acceptate de majoritate, blocheaza traficul si provoaca disconfort in intreaga comunitate. In cadrul dezbaterilor se vorbeste numai despre drepturi, in special despre drepturile minoritatilor: cei care afirma ca nu gasesc un loc de munca si trebuie sa fie sustinuti de majoritatea care s-a straduit din greu sa-l obtina; cei care nu au o locuinta, dar o ocupa ilegal; cei care fura in metrou, dar isi revendica dreptul la intimitate. \n \n Traducere din limba italiana de Lucia Tarase.